ORDE do 20 de xuño de 2008 pola que se constitúe a comisión para o estudo e preparación do Libro branco da Xustiza en Galicia.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — I. DISPOSICIÓNS XERAIS — 23/06/2008

O artigo 39 do Estatuto de autonomía para Galicia, aprobado pola Lei orgánica 1/1981, do 6 de abril (BOE do 28 de abril), establece que lle corresponde á comunidade autónoma crear e estruturar a súa propia Administración pública dentro dos principios xerais e normas básicas do Estado.
A Xunta de Galicia goza, en virtude do disposto no artigo 20.1º do Estatuto de autonomía para Galicia e dos reais decretos 233/1998, de 16 febreiro, 2166/1994, do 4 de novembro, e 2397/1996, do 22 de novembro, sobre traspaso á Comunidade Autónoma de Galicia de funcións da Administración do Estado en materia de provisión de medios persoais, materiais e económicos para o funcionamento da Administración de Xustiza, de amplas competencias en materia de xustiza. Pero o conxunto de competencias recoñecidas á Xunta de Galicia non esgota os ámbitos de actuación posibles nesta materia, onde a pluralidade de axentes que interveñen e a heteroxeneidade das súas dependencias orgánica, territorial e funcional, se configuran como un dos seus elementos caracterizadores básicos.
A Consellería de Presidencia, Administracións Públicas e Xustiza desexa converter esa pluralidade en oportunidade de cara á mellora dunha Administración de xustiza orientada ao servizo á cidadanía e considera que un dos mecanismos para logralo é a elaboración dun documento en cuxa elaboración participen todos os sectores implicados e que sirva para os efectos de constituír o modelo de referencia na evolución das políticas básicas en materia de xustiza na nosa comunidade e, de ser o caso, alén dela.
Na súa virtude e no uso das competencias atribuídas no Decreto 37/2007, do 15 de marzo, polo que se establece a estrutura orgánica da Consellería de Presidencia, Administracións Públicas e Xustiza,
DISPOÑO:
Primeiro.-Creación.
Constitúese a comisión para o estudo e preparación do Libro branco da xustiza en Galicia.
Segundo.-Obxecto.
A comisión terá como obxecto o estudo e o diagnóstico sobre a situación da xustiza en Galicia e a elaboración dun Libro branco da xustiza como documento de referencia en políticas públicas en materia de xustiza.
Terceiro.-Composición.
Estará composta polo presidente e os vogais que a continuación se designan:
Presidente: José Luis Méndez Romeu, conselleiro de Presidencia, Administracións Públicas e Xustiza.
Vogais:
-Santiago Antonio Roura Gómez, secretario xeral da Consellería de Presidencia, Administracións Públicas e Xustiza.
-Begoña Santos Fernández, directora xeral de Xustiza.
-María Isabel Durántez Gil, directora xeral de Interior.
-Luis Javier Mosquera Docampo, subdirector xeral de Relacións e Recursos Humanos da Administración de Xustiza.
-Miguel Formoso Sobrado, subdirector xeral de Planificación Orzamentaria, Medios e Novas Tecnoloxías da Administración de Xustiza.
-Antonio González Nieto, presidente do Tribunal Superior de Xustiza de Galicia.
-Antonio Fraga Mandián, xuíz decano da Coruña.
-Jaime Bardají García, maxistrado xuíz decano de Vigo.
-Ángel Judel Prieto, maxistrado presidente da Sección 1ª da Audiencia Provincial da Coruña.
-Raquel Naveiro Santos, maxistrada xuíza do Xulgado Social nº 1 da Coruña.
-Miguel Aramburu García-Pintos, maxistrado xuíz do Xulgado do Penal nº 2 de Vigo.
-Magdalena Fernández Soto, Asociación Xuíces para a Democracia.
-Antonio Piña Alonso, maxistrado, Asociación Profesional da Maxistratura.
-Lorenzo del Río Fernández, maxistrado, Asociación de Xuíces e Maxistrados Francisco de Vitoria.
-Juan José Reigosa González, maxistrado, Foro Independiente de Xuíces.
-Carlos Varela García, fiscal superior de Galicia.
-Mª Esther Fernández García, fiscal xefa provincial da Coruña.
-Juan Carlos Horro González, fiscal xefe de área de Vigo.
-David de la Fuente Valdés, fiscal, Asociación Profesional e Independiente de Fiscais.
-Pilar Fernández Valcárcel, fiscal, Unión Progresista de Fiscais.
-José Luis Conde Salgado, tenente fiscal, Asociación de Fiscais.
-Agustín Pena López, secretario de Goberno do TSXG.
-Asunción Barro Calle, secretaria xudicial, Colexio Nacional de Secretarios Xudiciais.
-Ana Mª Varela Puga, secretaria xudicial, Unión Progresista de Secretarios Xudiciais.
-Mª del Carmen Vázquez Zárate, secretaria xudicial, Asociación Galega de Secretarios Xudiciais.
-Xosé Antón López Graña, avogado, presidente do Consello da Avogacía Galega.
-Fernando Pantín Maneiros, avogado, secretario do Consello da Avogacía Galega.
-José Portela Leirós, procurador, decano do Colexio Procuradores de Pontevedra.
-Javier Carlos Sánchez García, decano do Colexio dos Procuradores da Coruña.
-Román Iglesias Fernández, Asociación de Xuíces de Paz.
-Manuel Tejada Vidal, corpo de xestión da Administración de Xustiza, Organización Sindical SPJ-USO.
-Jesús Rodríguez Villares, corpo de xestión da Administración de Xustiza, Organización Sindical UXT.
-José Jaime Meilán Rois, corpo de xestión da Administración de Xustiza, Organización Sindical CC.OO.
-Manuel Díaz Mato, corpo de xestión da Administración de Xustiza, Organización Sindical CSIF.
-Delmiro Durán Garrido, corpo de xestión da Administración de Xustiza, Organización Sindical CIG.
-Julio Ignacio Iglesias Redondo, profesor de Dereito Civil USC.
-Rafael Jimenez Asensio, profesor de Dereito Constitucional UPF.
-María José López, Avogada, ex-conselleira de Xustiza da Comunidade Autónoma de Andalucía, deputada do Parlamento de Andalucía.
-Víctor Moreno Catena, catedrático de Dereito Procesual UCIII-Madrid.
-Ángel Carracedo Álvarez, catedrático de Medicina Legal USC.
-Santos Pastor Prieto, catedrático de Economía UCM.
A comisión contará cun secretario/a que será designado polo presidente de entre os membros desta.
Cuarto.-Funcionamento.
Para dar cumprimento do seu obxecto, a comisión establecerá o calendario de sesións, o método de traballo e, en xeral, decidirá todos aqueles aspectos que considere necesarios para o bo fin da comisión.
Así mesmo, a comisión, de entre os seus membros, poderá constituír cantos grupos de traballo ou comisións sectoriais considere necesario para o mellor desenvolvemento das súas tarefas.
Quinto.-Infraestrutura e medios.
A Consellería de Presidencia, Administracións Públicas e Xustiza será a encargada de prover os medios materiais e persoais requiridos para desenvolver os traballos da comisión.
Os membros da comisión percibirán as indemnizacións que lles correspondan, de acordo co establecido no Decreto 144/2001, do 7 de xuño, sobre indemnizacións por razón de servizo ao persoal destinado na Administración autonómica de Galicia.
Sexto.-Entrada en vigor.
Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 20 de xuño de 2008.
José Luis Méndez Romeu
Conselleiro de Presidencia, Administracións
Públicas e Xustiza